Javno preduzeće za vodoprivrednu djelatnost
            “Spreča” dioničko društvo Tuzla
Aleja Alije Izetbegovića br. 29/VII
75000 Tuzla
Na osnovu člana 20a) Zakona o radu („Sl. novine Federacije BiH“ broj: 26/16, 89/18 i 44/22), člana 4. Uredbe o postupku prijema u radni odnos u javnom sektoru u Tuzlanskom kantonu („Sl.novine Tuzlanskog kantona“ broj: 4/19, 4/20, 11/20 i 5/21),  Odluke o potrebi prijema u radni odnos broj 030-02-99-1464/25 od 07.08.2025. godine, uz prethodno pribavljenu Saglasnost Ministarstva poljoprivrede, šumarstva i vodoprivrede Tuzlanskog kantona br. 04/1-30-024023/25 od 22.08.2025. godine, direktor Društva raspisuje
JAVNI OGLAS
za prijem u radni odnos 
I
Javno preduzeće za vodoprivrednu djelatnost “Spreča” dioničko društvo Tuzla (u daljem tekstu JP “Spreča” d.d. Tuzla) raspisuje javni oglas za prijem u radni odnos sa punim radnim vremenom za sljedeće radno mjesto:
1) Portir, 1 izvršilac, na neodređeno vrijeme
II
Kratak opis poslova radnog mjesta iz tačke I ovog oglasa:
vođenje knjige evidencija prisustva na poslu (u Direkciji poslodavca ili u Timu za branu, akumulaciju i sliv); konstrola prisustva ostalih osoba; evidentiranje stranaka i njihovo upućivanje u odgovarajuće Sektore/Službe, radi na umnožavanju predmeta, isprava i radnih materijala, te materijala za sastanke, upravlja putničkim vozilom, i po potrebi, obavlja kurirske poslove na području grada, po potrebi obavlja poslove figuranta (na terenu, uz dipl.ing.geod.); mijenja Vozača motornih vozila u njegovom odsustvu, obavlja i druge poslove po nalogu izvršnog direktora Sektora i Direktora.
Mjesto rada: Tuzla
III
Kandidati koji se prijavljuju na oglas moraju ispunjavati opšte i posebne uslove:
Opšti uslovi
· da su državljani Bosne i Hercegovine,
· da su stariji od 18 godina,
· da posjeduju zdravstvenu sposobnost za obavljanje poslova radnog mjesta na koje apliciraju.
Posebni uslovi:

· III stepen stručne spreme,
· vozačka dozvola B kategorije.
IV
Za prijavu na oglas kandidati su dužni dostaviti uredno popunjen prijavni obrazac koji se može preuzeti na web stranici JP “Spreča” d.d. Tuzla www.spreca.com uz sljedeće dokaze o ispunjavanju opštih i posebnih uslova:
· Uvjerenje o državljanstvu (ne starije od 6 mjeseci)
· Izvod iz matične knjige rođenih (ne stariji od 6 mjeseci)
· Diplomu o završenoj srednjoj školi (III stepen)
· Ovjerena kopija vozačke dozvole B kategorije.
Izabrani kandidati će biti u obavezi da, najkasnije u roku od osam dana od dana konačnosti odluke o prijemu u radni odnos, dostave ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnih mjesta za koja su izabrani.  
Kandidati koji ostvaruju pravo na prvenstvo pri zapošljavanju u skladu sa Zakonom o dopunskim pravima branilaca i članova njihovih porodica ("Službene novine Tuzlanskog kantona", broj: 10/20, 14/22, 9/23 i 5/24) i Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona („Službene novine Tuzlanskog kantona“, broj: 9/14 i 6/15), bodove po ovom kriteriju mogu ostvariti samo ako uz prijavu dostave i dokaz da se nalaze na evidenciji Službe za zapošljavanje kao nezaposlene osobe (ne stariji od mjesec dana od dana raspisivanja Javnog oglasa), te dokaz kojim se dokazuje status branilaca i članova njihovih porodica - ne stariji od mjesec dana od dana raspisivanja Javnog oglasa (isključivo dokument sa Popisa dokumentacije kojom se dokazuje status branilaca i članova njihovih porodica, koji je Prilog Pravilniku o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona), te ovjerenu izjavu da im radni odnos, zasnovan po osnovu ranije ostvarenog prioriteta pri zapošljavanju, nije prestao njihovom krivicom ili da po prestanku radnog odnosa nisu ostvarili pravo na otpremninu, odnosno da nisu korisnici prava na porodičnu penziju (ne stariju od mjesec dana od dana raspisivanja Javnog oglasa).
Svi dokumeni se dostavljaju u originalu ili ovjerenoj kopiji.
Sa kandidatima koji budu ispunjavali formalno-pravne uslove, Komisija za izbor kandidata za prijem u radni odnos će obaviti usmeni ispit, nakon čega će sačiniti rang listu kandidata. O vremenu održavanja ispita kandidati će biti blagovremeno obavješteni.
V
Kriteriji za rangiranje kandidata:
U postupku prijema u radni odnos rangiranje kandidata koji se prijave na Javni oglas vrši se na osnovu provjere znanja putem usmenog ispita.
Na usmenom ispitu svaki član komisije će ocjenjivati kandidata dodjeljujući mu najviše 10 bodova. Ukupnu ocjenu kandidata na usmenom ispitu će činiti zbir bodova datih od strane svakog člana komisije.

VI
Javni oglas se objavljuje u dnevnom listu “Dnevni avaz” i na web stranici JP “Spreča” d.d. Tuzla www.spreca.com, a dostavlja se i Službi za zapošljavanje Tuzlanskog kantona.
Rok za podnošenje prijava na javni oglas je 8 (osam) dana počev od narednog dana od njegove posljednje objave.
Poslodavac će sa izabranim kandidatom zaključiti ugovor o radu najkasnije u roku od 8 (osam) dana od dana konačnosti odluke o izboru.
Kandidati će biti pismeno obavješteni o ishodu Javnog oglasa, a priložena dokumentacija se neće vraćati.
VII
Popunjene prijavne obrasce, zajedno sa traženim dokumentima, kandidati dostavljaju u zatvorenoj koverti lično na protokol JP “Spreča” d.d. Tuzla ili putem pošte na adresu: 
Javno preduzeće za vodoprivrednu djelatnost “Spreča” dioničko društvo Tuzla,
Aleja Alije Izetbegovića br. 29/VII
75000 Tuzla
sa naznakom:
“Prijava na Javni oglas za prijem u radni odnos na radno mjesto Portir, 1 izvršilac, na neodređeno vrijeme - NE OTVARAJ!“
Neuredne, nepotpune i neblagovremene prijave neće se uzeti u razmatranje.

